**Všeobecné podmienky používania cloudových zdrojov v Sandbox prostredí**

1. **Efektívne využívanie kreditov:**
	* Používateľ je povinný zabezpečiť efektívne využívanie pridelených kreditov na cloudové zdroje v prostredí Sandbox v eSKa cloude.
2. **Zákaz rušenia a neoprávneného prístupu:**
	* Sandbox platforma nesmie byť používaná na rušenie, zasahovanie alebo pokus o neoprávnený prístup k službám, serverom, pripojeným sieťam alebo k iným dostupným entitám prostredníctvom siete internet.
3. **Obchádzanie obmedzení:**
	* Je zakázané pokúšať sa alebo obchádzať obmedzenia platné pre Sandbox prostredie.
4. **Bezpečnostné zraniteľnosti:**
	* Zneužívanie zdrojov na identifikáciu, zneužívanie alebo verejné odhalenie potenciálnych bezpečnostných zraniteľností iných systémov je zakázané.
5. **Ochrana dát:**
	* Používateľ nesie zodpovednosť za svoje dáta a ich ochranu, najmä ak cloudové zdroje pracujú s citlivými informáciami.
6. **Zakázané poskytovanie tretím stranám:**
	* Používateľ sa zaväzuje nezneužiť a nesprístupniť pridelené cloudové zdroje tretím stranám, s ktorými nie je v zmluvnom vzťahu, alebo neoprávneným osobám.
7. **Zodpovednosť za používanie zdrojov:**
	* Používateľ je zodpovedný za to, že všetky osoby, ktorým umožnil využívať cloudové zdroje a služby v jeho mene, budú ich využívať riadne, v súlade s podmienkami týchto Všeobecných Podmienok, účelom definovaným v nich a v súlade so všetkými príslušnými právnymi predpismi a normami.
8. **Monitorovanie a notifikácie:**
	* MIRRI bude permanentne monitorovať Sandbox prostredia. Po spotrebovaní 90% pridelených kreditov bude používateľovi zaslaná notifikácia.
9. **Zrušenie prostredia:**
	* Po uplynutí doby trvania alebo spotrebovaní pridelených kreditov bude prostredie zrušené, bez možnosti neskoršej obnovy.
10. **Oprávnenie MIRRI na obmedzenie alebo zrušenie:**
	* MIRRI SR je oprávnené obmedziť alebo prerušiť poskytovanie ktorejkoľvek služby, obmedziť, prerušiť poskytovateľovi alebo zrušiť jeho Subscripciu pri porušení predmetu žiadosti a Všeobecných Podmienok.

 Tieto VP nadobúdajú platnosť a účinnosť dňom ich zverejnenia na Webovom sídle mirri.gov.sk.